hotchpotch/miracl-hf-unified huggingface dataset:
Vuorijärvi (Ikaalinen)
Vuorijärvi on Pirkanmaalla Ikaalisissa Aivusperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vuorijärvi on osa Liesijoen aluetta.
Järven pituus on 2,1 kilometriä, leveys 300 metriä ja sen pinta-ala on 58 hehtaaria. Se sijaitsee pari kilometriä Juhtimäeltä etelään ja viisi kilometriä Vahon kylästä koilliseen. Järvi on kaksiosainen ja järven pääallas on 2,0 kilometriä pitkä ja 350 metriä leveä. Pääaltaan pohjoispuoliskon länsirannasta haarautuu matala Kusiaisensalmi, joka on 450 metriä pitkä ja kapeimmillaan alle 20 metriä leveä. Se johtaa Luutalahteen, josta laskee Vuorikoski Vesajärveen. Järveen laskee kaksikymmentä ojaa tai jokea. Pohjoispäähän laskee koskena Liesijoki, joka on Liesijärven laskujoki. Eteläpään lounaisrantaan laskee Aivusjärven laskuoja. Eteläpään kaakkoisrantaan laskee Siltanevan kautta useampi suo-oja, jotka ovat usean järven ja lammen laskuojat. Tällaisia järviä ovat Tervalampi, jonka kautta laskee kaksi muutakin järveä, ja Pyydyslampi, jonka kautta laskee kahdeksan muuta järveä tai lampea. Vuorijärven eteläpäässä on matalaa, joten se on myös kivikkoinen. Sen eteläosassa sijaitsee suuri Vuorijärvensaari, joka on 300 metriä pitkä ja 80 metriä leveä.
Järven rantaviivan pituus on 8,8 kilometriä ja sen ranta on paikoin tasista metsämaata ja paikoin jyrkkärinteistä ja kallioista metsää. Vain muutamissa kohdissa ranta on suota. Rannoille on rakennettu alle 20 vapaa-ajan asuntoa, joille johtaa tiet lännessä Aivusperän teiltä ja idässä yhdystieltä 2764. Ylöjärven ja Ikaalisten välinen raja ohittaa järven etelässä 250 metrin päässä.
Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.
John Michael Higgins
John Michael Higgins (s. 12. helmikuuta 1963) on yhdysvaltalainen näyttelijä. Higgins on toiminut myös ääninäyttelijänä elokuvissa ja videopeleissä.
Nykyaikainen viisiottelu kesäolympialaisissa 2016 – miesten yksilökilpailu
Nykyaikaisen viisiottelun miesten turnaus Rio de Janeiron olympialaisissa 2016 käytiin 18. – 20. elokuuta. Kilpailut käytiin kolmella eri areenalla: uinti käytiin Centro Aquático de Deodorolla, Estádio de Deodorolla ratsastus ja ampumajuoksu sekä Arena da Juventudella miekkailu. Kilpailun voitti venäläinen Aleksandr Lesun ennen ukrainalaista Pavel Tymošenkoa ja meksikolaista Ismael Hernándezia.
René Bonino
René Joseph Bonino (14. tammikuuta 1930 Saulieu – 18. elokuuta 2016 Autun) oli ranskalainen pikajuoksija.
Parhaimmillaan 10,5 sekuntiin 100 metriä juossut Bonino saavutti EM-hopeaa Bernissä 1954 hävittyään saksalaiselle Heinz Füttererille. Bonino kilpaili 100 metrillä ja pikaviestissä kaksissa kesäolympialaisissa, Helsingissä 1952 ja Melbournessa 1956. Helsingissä Ranskan pikaviestijoukkue oli viides.
Allsvenskanin kausi 2016
Allsvenskanin kausi 2016 on Ruotsin jalkapallon korkeimman sarjatason, Allsvenskanin, 92. kausi. Kausi alkoi 2. huhtikuuta 2016 ja se päättyy marraskuussa 2016.
Fatima Yusuf
Fatima Yusuf-Olukoju (s. 2. toukokuuta 1971 Owo) on aktiiviuransa päättänyt nigerialainen pikajuoksija ja olympiamitalisti.
Yusuf-Olukoju edusti Nigeriaa olympialaisissa kaksi kertaa, vuosina 1996 ja 2000. Vuoden 1996 olympialaisissa Atlantassa hän sijoittui 400 metrin juoksussa kuudenneksi ja oli mukana hopeaa voittaneessa Nigerian pitkän viestin joukkueessa. Vuonna 2000 Sydneyssä Yusuf-Olukoju kilpaili 200 metrin juoksussa, jossa selviytyi puolivälieriin saakka.
Ennätyksikseen Yusuf-Olukoju juoksi 200 metrillä 22,28 vuonna 1999 sekä 400 metrillä 49,43 vuonna 1995.
Abdoulrazak Issoufou
Abdoulrazak Issoufou Alfaga (s. 26. joulukuuta 1994) on nigeriläinen taekwondon olympiamitalisti.
Issoufou saavutti olympiahopeaa Rio de Janeirossa 2016 hävittyään yli 80 kg:n painoluokan loppuottelussa azerbaidžanilaiselle Radik Isajeville pistein 2–6. Hän voitti kultaa Afrikan kisojen yli 87-kiloisten sarjassa 2015. Taekwondon Afrikan-mestaruuskilpailuissa hän sai samassa painoluokassa hopeaa 2014.
Henri Knuutinen
Henri Knuutinen (s. 27. joulukuuta 1997 Kiuruvesi) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan vasen laitahyökkääjä ja laukoo oikealta.
Knuutinen on Kiuruveden Kiekko -81:n kasvatti. Hän siirtyi 15-vuotiaana Iisalmen Peli-Karhujen B-nuoriin kaudeksi 2013–2014, mutta B-nuorten Suomi-sarjan karsintojen jälkeen Knuutinen siirtyi kuitenkin kesken kauden Kalevan Pallon B2-nuoriin. Kaudella 2015–2016 hän voitti seuran A-nuorten sisäisen tehotilaston lukemalla +20, kuten myös pudotuspeleissä lukemalla +7. Knuutinen voitti kauden päätteeksi A-nuorten SM-pronssia. Juniori-KalPa ry:n omissa kauden päättäjäisissä hänet palkittiin A-nuorten joukkueesta Vuoden tulokkaana sekä Tiukan taistelijan Hannes Maljalla.
Elokuussa 2016 Knuutinen teki KalPan kanssa vuoden mittaisen SM-liigasopimuksen. Hän pelasi ensimmäisen miesten pääsarjaottelunsa vain 18-vuotiaana Mestarien liigassa 20. elokuuta 2016 ruotsalaista Skellefteå AIK:ta vastaan. Knuutinen merkittiin KalPan 13. hyökkääjäksi. SM-liigadebyyttinsä hän teki 12. marraskuuta 2016 Helsingin IFK:ta vastaan. Knuutinen sai ottelussa jääaikaa 6.27 minuuttia. Liigauransa avausmaalin hän teki 31. tammikuuta 2017 myös Helsingin IFK:ta vastaan. Sami Simonen valitsi Knuutisen ottelun Alumnien tähtien kolmostähdeksi. Kaikkiaan hän pelasi kauden 2016–2017 aikana SM-liigassa 22 runkosarja- ja neljä playoff-ottelua tehopistein 1+1=2. Knuutinen voitti kauden päätteeksi SM-hopeaa. Hän pelasi suurimman osan kaudestaan kuitenkin KalPan A-nuorissa, joiden sisäisen pistepörssin voiton Knuutinen jakoi pudotuspeleissä kolmen muun pelaajan kanssa tehoilla 2+2=4. Toukokuussa 2017 Knuuttinen teki kaksivuotisen jatkosopimuksen KalPan kanssa.
Kaudella 2017–2018 Knuutinen pelasi KalPassa kaksi SM-liigaottelua. Hän pelasi valtaosan kaudestaan seuran A-nuorissa.
Knuutinen on pelannut kolme nuorten maaottelua.
Stepan Sannikov
Stepan Romanovitš Sannikov (; s. 25. helmikuuta 1990 Solikamsk, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Sibir Novosibirskissä. Hän toimii joukkueen varakapteenina. Sannikov on pelipaikaltaan vasen laitahyökkääjä.
Sannikov pelasi ensimmäiset miesten pelinsä Sibir Novosibirskin kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2007–2008. Seuraavalla kaudella 2008–2009 hän debytoi seuran KHL-joukkueessa, jossa Sannikov pelasi yhden runkosarjaottelun. Kauden 2009–2010 hän pelasi suurimmaksi osaksi MHL-junioriliigan Sibirskije Snajperyssa, jonka toiseksi paras pistemies Sannikov oli Artjom Burdeljovin jälkeen tehoilla 15+19=34. Hän pelasi kauden aikana 17 KHL-ottelua ilman tehopisteitä.
Ensimmäisellä täydellä KHL-kaudellaan 2010–2011 Sannikov teki Sibirissä 49 runkosarjaottelussa tehot 2+3=5 ja neljässä playoff-ottelussa yhden maalin. Hän vahvisti kauden aikana myös VHL-joukkue Zauralje Kurgania neljän ottelun verran pudotuspeleissä. KHL-kauden 2011–2012 päätteeksi Sannikov vahvisti Sibirskije Snajperyn MHL-joukkuetta kevään 2012 karsintasarjassa, jossa hän oli joukkueen paras pistemies tehoilla 6+7=13. Maaliskuussa 2014 Sannikov teki Sibir Novosibirskin kanssa kaksivuotisen jatkosopimuksen.
Kaudella 2015–2016 Sannikov teki KHL:n yhden kauden piste-ennätyksensä tehoilla 7+17=24. Toukokuussa 2016 hän teki Sibirin kanssa kaksivuotisen jatkosopimuksen. Kaudella 2016–2017 Sannikov nousi joukkueen varakapteeniksi.
Sannikov edusti Venäjää MM-kilpailuissa vuonna 2016, jolloin hän voitti pronssia.
Wally Judge
Wallace Eugene ”Wally” Judge jr. (s. 24. elokuuta 1990 Washington (DC)) on yhdysvaltalainen koripalloilija, pelipaikaltaan pääasiassa sentteri. Judge edusti Kansasin osavaltionyliopistoa ja Rutgersin yliopistoa ja pelasi Yhdysvaltain joukkueessa Albert Schweitzer -turnauksessa. Ammattilaisena hän on pelannut muun muassa Italian ja Suomen pääsarjoissa.
Arlingtonin high schoolissa opiskellut Judge pelasi vuonna 2008 Yhdysvaltain epävirallisessa alle 18-vuotiaiden maajoukkueessa Albert Schweitzer -turnauksessa, jota pidetään ikäluokan epävirallisina MM-kilpailuina. Hänen peliotteitaan turnauksessa kehuttiin, mutta Yhdysvallat jäi turnauksessa neljänneksi hävittyään välierässään Turkille ja pronssiottelussa Australialle.
Judge edusti yliopistotasolla Kansasin osavaltionyliopistoa vuosina 2009–2011 ja Rutgersin yliopistoa vuosina 2012–2014.
Yliopistouransa päätyttyä Judge siirtyi ammattilaiseksi Eurooppaan, Italian pääsarjajoukkue Victoria Libertas Pesaroon, jossa hän pelasi kauden 2014–2015 noin 24 peliminuutin, 9,0 pisteen ja 7,0 levypallon ottelukohtaisilla keskiarvoilla. Kaudella 2015–2016 Judge ei kyennyt kunnolla pelaamaan vamman vuoksi. Hän pelasi lokakuussa kaksi ottelua Israelin pääsarjajoukkue Hapoel Tel Avivissa ja joulukuussa kolme ottelua Argentiinan pääsarjajoukkue Peñarol Mar del Platassa, ja kävi vielä tammikuussa 2016 unkarilaisjoukkueessa pelaamatta otteluakaan kunnes keskittyi polvivammansa kuntouttamiseen loppukauden ajaksi. Kesällä 2016 hän pelasi Yhdysvalloissa turnausmuotoista kesäsarjaa.
18. elokuuta 2016 Judge siirtyi Suomen pääsarjajoukkue Tampereen Pyrintöön. Ensimmäisissä kymmenessä pelaamissaan Korisliiga-otteluissa hän teki kahdeksan tupla-tuplaa. Parhaimmillaan hän teki 2. marraskuuta 2016 pelatussa vierasottelussa Salon Vilpasta vastaan 20 pistettä ja otti 16 levypalloa. Judge pelasi Pyrinnössä 17 ottelua 10,9 pisteen ja 9,3 levypallon keskiarvoilla, mutta hän sai joulukuun alussa pelaamisen käytännössä estäneen alaraajavamman. Judge ei toipunut vammastaan, ja Pyrintö irtisanoi hänen sopimuksensa tammikuussa.
Judge on hyvä levypallopelaaja, mitä hänen kokonsakin tukee. Valmentaja Ilkka Palviaisen mukaan Judge liikkuu kentällä kokoisekseen hyvin. Judge ei ole juuri heittänyt urallaan kolmen pisteen heittoja vaan tekee koreja kahden pisteen alueelta noin 50 prosentin tarkkuudella. Vapaaheitoissaan hän onnistuu korinaluspelaajalle tyypillisesti vain noin 50-prosenttisesti.
Fredrik Jensen
Fredrik Jensen (s. 9. syyskuuta 1997 Porvoo) on suomalainen jalkapalloilija, joka edustaa Saksan Bundesliigassa pelaavaa FC Augsburgia. Hän on pelipaikaltaan hyökkäävä keskikenttäpelaaja tai laituri.
Jensen siirtyi HJK:sta alankomaalaisen FC Twenten junioreihin syksyllä 2013. Hän teki debyyttinsä Eredivisiessä kaudella 2016–2017 ja pelasi seuraavana kautena Twentessä 30 ottelua, joissa hän teki viisi maalia. Kesällä 2018 hän siirtyi saksalaisseura FC Augsburgiin.
Hänen isoveljensä Richard Jensen pelaa myös Twenten organisaatiossa.
Jensen teki maalin heti ensimmäisessä A-maaottelussaan 28.3.2017 Itävaltaa vastaan.
Villi lapsi
Villi lapsi voi tarkoittaa seuraavia asioita:
Wanheng Menayothin
Chayaphol Moonsuree (aiemmalta nimeltään "Seansuree Moonsuree") tunnetaan paremmin nimellä Wanheng Menayothin (s 27. lokakuuta 1985 Maha Sarakham Thaimaa) on thaimaalainen korsisarjan nyrkkeilijä ja hallitseva World Boxing Council liiton maailmanmestari.
Moonsuree debytoi vuonna 2007. Vuonna 2013 Moonsuree kohtasi Paul Rustan WBC liiton kansainvälisessä mestaruusottelussa voittaen ottelun kymmenennen erän tyrmäyksellä. Vuonna 2014 Monsuree kohosi WBC liiton kiistattomaksi mestariksi voittamalla Oswaldo Novoan luovutusvoitolla yhdeksännen ja kymmenennen erän välisellä tauolla. Toukokuussa 2018 hän nousi Floyd Mayweatherin rinnalle voitettuaan kaikki 50 ammattilaisotteluaan, tappiottomana edellään vain 51 ottelua voittanut ja yhden ratkaisemattomaan päättänyt Ricardo López.
Hardwired...to Self-Destruct
Hardwired...to Self-Destruct on yhdysvaltalaisen metalliyhtye Metallican kymmenes studioalbumi, joka julkaistiin 18. marraskuuta 2016. Albumi on tuplalevy ja levyn ensimmäinen single ”Hardwired” julkaistiin 18. elokuuta 2016.
Albumi debytoi Yhdysvalloissa Billboard 200 -listan ensimmäisellä sijalla. Albumi debytoi niin ikään Suomessa virallisen albumilistan piikkipaikalla.
Kirk Hammett ei poikkeuksellisesti osallistunut albumin sävellystyöhön. Tämä on ensimmäinen kerta sitten vuoden 1983, jolloin Hammett liittyi yhtyeeseen.
Eliza McCartney
Eliza McCartney (s. 11. joulukuuta 1996) on uusiseelantilainen seiväshyppääjä ja olympiamitalisti.
McCartney ylsi vain 19-vuotiaana Rio de Janeiron olympialaisissa 2016 yllättäen pronssille uudella ennätyksellään 480 cm. Hänestä tuli samalla kaikkien aikojen nuorin naisten seiväshypyn olympiamitalisti.
Vuoden 2014 alle 20-vuotiaiden MM-kisoissa McCartney saavutti myös pronssia. Universiadeissa 2015 hän sai hopeaa. Joulukuussa 2015 hän teki junioreiden maailmanennätyksen tuloksella 464 cm. Portlandin MM-hallikilpailuissa 2016 hän sijoittui viidenneksi. Lontoon MM-kilpailuissa 2017 hän oli yhdeksäs.
McCartney sijoittui Birminghamin sisäratojen MM-kilpailuissa 2018 neljänneksi Oseanian halliennätystuloksella 475. Hän saavutti samana vuonna hopeaa Gold Coastin Kansainyhteisön kisoissa tuloksella 470.
Aulis V. A. Könönen
Aulis Viljo Antero Könönen (1. joulukuuta 1893 Joensuu – 20. joulukuuta 1969 Joensuu) oli suomalainen lyseon rehtori ja kaupunkineuvos.
Könösen vanhemmat olivat päätoimittaja Tahvo Könönen ja Iida Könönen. Hän valmistui ylioppilaaksi 1912, filosofian kandidaatiksi 1917 ja maisteriksi 1921.
Könönen toimi Kouvolan yhteiskoulun suomen kielen ja historian opettajana 1918–1921 ja Joensuun lyseon historian vanhempana lehtorina 1921–1927 ja suomen kielen vanhempana lehtorina vuodesta 1927. Könönen oli lyseon rehtori 1933–1949. Hän toimi myös Kouvolan Sanomien päätoimittajana ja taloudenhoitajana 1918–1921, Pohjois-Karjalan museon hoitajana 1922–1950 sekä Joensuun kaupungin kansakoulujen tarkastajana 1931–1933. Könönen sai kaupunkineuvoksen arvon 1949.
Könönen oli Joensuun kaupunginvaltuuston varapuheenjohtaja 1931–1932 ja puheenjohtaja vuodesta 1933. Hän oli myös Kuopion läänin itäisen vaalipiirin keskuslautakunnan puheenjohtaja vuodesta 1949 alkaen.
Könönen osti vuonna 1922 tädiltään Miina Partaselta (o.s. Könönen) Joensuussa Merimiehenkatu 32:ssa sijaitsevan Arttelin talon. Hän omisti talon vaimonsa Erda Könösen (o.s. Hallberg) kanssa vuoteen 1977 saakka. Vuonna 1914 valmistuneessa jugend-tyylisessä yksikerroksisessa puutalossa toimi sittemmin Joensuun Taideyhdistys ja nykyisin talossa toimii Pohjois-Karjalan kirjailijayhdistys Ukri ry.
Könönen oli naimisissa Erda Siiri Alice Hallbergin kanssa vuodesta 1918. Heidän poikansa oli joensuulainen kunnallispoliitikko, historioitsija, lauluntekijä Terho A. Könönen.
Black Pink
Black Pink (, tyyliteltynä BLACKPINK tai BLΛƆKPIИK) on vuonna 2016 YG Entertainment levy-yhtiön perustama nelijäseninen eteläkorealainen tyttöbändi. Yhtyeeseen kuuluvat Jisoo, Jennie, Rosé ja Lisa.
Ryhmä julkaisi ensimmäisen "Square One" nimisen singlen 8. elokuuta 2016.
"Black Pink" on rikkonut useita Billboardin ennätyksiä. He ovat ainoa K-pop tyttöbändi joka on noussut Billboardin "Emerging Artists" listan kärkeen 1. sijalle, sekä Billboard Hot 100 –listalla sijalle 55. Kesäkuussa 2018 Billboardin "Social 50" listalla yhtye oli 5. sijalla.
Kim Jisoo (, s. 3. tammikuuta 1995 Soul, Etelä-Korea) on eteläkorealainen laulaja, näyttelijä ja malli. Jisoo liittyi YG Entertainmentiin heinäkuussa 2011.
Jennie Kim (, s. 16. tammikuuta 1996 Etelä-Korea) on eteläkorealainen laulaja, räppäri ja malli. Jennie on asunut Uudessa-Seelannissa. Jennie liittyi YG Entertainmentiin Elokuussa 2010.
Rosé, oikealta nimeltään Roseanne Park tai Park Chae-young (, s. 11. helmikuuta 1997 Uusi-Seelanti) on korealais-australialainen laulaja ja malli. Rosé kasvoi Melbournessa, Australiassa. Hän liittyi YG Entertainmentiin toukokuussa 2012 ja muutti silloin Etelä-Koreaan.
Lisa, oikealta nimeltään Lalisa Manoban tai Pranpriya Manoban (, s. 27. maaliskuuta 1997 Thaimaa) on thaimaalainen räppäri, tanssija ja malli. Lisa liittyi YG Entertainmentiin huhtikuussa 2011. Lisa oli YG Entertainmentin ensimmäinen ei-korealainen artisti.
Ensimmäisiä huhuja ja kuvia jäsenehdokkaista uuteen tyttöryhmään YG Entertainment -levy-yhtiöltä tuli jo 2011. Fanien viiden vuoden odotuksen jälkeen YG Entertainment paljasti tulevan yhtyeen lopullisen kokoonpanon ja nimen 28. kesäkuuta 2016. Nimivaihtoehtona ryhmälle oli myös Pinkpunk. Blackpink on levy-yhtiön ensimmäinen tyttöyhtye seitsemään vuoteen sitten 2NE1-tyttöryhmän.
Black Pink julkaisi ensimmäisen singlealbuminsa "Square One" 8. elokuuta 2016. Albumi sisältää kaksi hip hop -kappaletta: ”Boombayah” ja ”Whistle”.
Toinen singlealbumi "Square Two" julkaistiin 1. marraskuuta 2016. Albumi sisältää kolme kappaletta: "Playing with Fire", "Stay" ja akustinen versio kappaleesta "Whistle".
Uuden singlensä "As If It's Your Last" Black Pink julkaisi 22. kesäkuuta 2017. Laulu on erilainen kuin edelliset laulut ja muistuttaa enemmän ryhmän "Pink"-puolta, joka on pirteämpi ja värikkäämpi.
Ryhmä debytoi Japanissa 30. elokuuta 2017 japaninkielisellä minialbumillaan "Black Pink". Albumi julkaistiin uudelleenpakattuna 29. maaliskuuta 2018.
Black Pink julkaisi ensimmäisen koreankielisen minialbuminsa "Square Up" 15. kesäkuuta 2018.
Villi lapsi (albumi)
Villi lapsi on suomalaisartisti Ellinooran 16. syyskuuta 2016 julkaistu esikoisalbumi. Albumin on tuottanut Samuli Sirviö. Albumi nousi ensimmäisellä listaviikollaan Suomen virallisen albumilistan toiseksi.
Albumi saavutti heinäkuussa 2016 jo ennakkoon kultalevyrajan, kun siltä ennakkoon julkaistujen singlejen striimausluvut ylittivät 10 miljoonan.
Albumin ensimmäinen single ”Ei hävittävää (AEIOUAO)” julkaistiin helmikuun lopussa 2015. Kappale nousi parhaimmillaan 32:nneksi soitetuimmaksi radiokappaleeksi. Toinen single ”Minä elän” julkaistiin kesäkuussa 2015.
Lokakuussa 2015 julkaistuun kolmanteen singleen ”Carrie” Ellinoora sai inspiraatiota "Sinkkuelämää"-televisiosarjasta, jonka päähenkilön mukaan kappale on nimetty. Kappale menestyi eri listoilla hyvin: Latauslistalla kappale oli yhteensä 14 viikkoa ja se nousi parhaimmillaan kuudenneksi soitetuimmaksi radiokappaleeksi. Kappaletta on striimattu yli neljä miljoonaa kertaa, jonka myötä ”Carrie”-single on saanut platinalevyn.
Neljäs single ”Leijonakuningas” julkaistiin helmikuun lopulla 2016. Kappale on menestynyt etenkin radiosoitossa, sillä se on albumin toistaiseksi menestynein radiosingle, sen noustua viikolla 31/2016 neljänneksi radiolistalla. Singleä on striimattu platinalevyyn oikeuttava määrä.
Kahden hyvin menestyneen singlen jälkeen viidentenä singlenä julkaistu ”Rakkauden kesä” on sijoittunut toistaiseksi vain yhdeksi viikoksi latauslistan 29:nneksi.
Viikkoa ennen albumin julkaisua siltä julkaistiin vielä kuudes single ”Elefantin paino”.
Evolution Studios
Evolution Studios on vuonna 1999 perustettu brittiläinen videopelien kehittämiseen keskittynyt yritys. Evolution Studiosin kehittämiin peleihin lukeutuvat muun muassa WRC ja MotorStorm -pelisarjat.
Yritys suljettiin 2016.
Amstrad PC1512
Amstrad PC1512 on Amstrad plc:n vuonna 1986 julkaisema IBM PC -yhteensopiva tietokone. Se julkistettiin 499 punnan hintaisena ja yhtenä ensimmäisistä edullisista PC-klooneista siitä tuli Euroopassa myyntimenestys, saavuttaen yli 25 prosentin markkinaosuuden. Konetta markkinoitiin enemmän koti- kuin toimistokäyttöön.
PC1512:n vakiovarusteluun kuului Intel 8086 -suoritin, 512 kilotavun keskusmuisti ja CGA-yhteensopiva näytönohjain, jolla saattoi lisäksi näyttää 16 väriä 640 × 200 kuvapisteen tarkkuudella. Kone toimitettiin valinnaisesti joko kahdella levykeasemalla tai yhdellä levykeasemalla ja 10 tai 20 megatavun kiintolevyasemalla. Käyttöjärjestelmä oli DOS 3.2 ja Digital Researchin DOS Plus, joka oli melko yhteensopiva MS-DOSin kanssa.
Koneen virransyöttö kulki näytön kautta, mikä teki näytön päivittämisestä vaikeaa. Hiiri oli Amstradin oma malli, joka ei ollut täysin yhteensopiva kaikkien DOS-ohjelmien kanssa.
Pyöräily kesäolympialaisissa 2016 – miesten maantieajo
Vuoden 2016 kesäolympialaisten pyöräilyn miesten maantieajo käytiin 6. elokuuta 2016 Rio de Janeirossa. Kilpailun voitti Belgian Greg Van Avermaet, toiseksi ajoi Tanskan Jakob Fuglsang ja kolmanneksi Puolan Rafał Majka.
Merkintä ”SA” tarkoittaa, että ajaja sai saman loppuajan kuin hänen edellään maaliin tullut ajaja.
Syklo-oktatetraeeni
Syklo-oktatetraeeni (CH) on rengasrakenteinen eli syklinen polyeeneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä esimerkiksi organometalliyhdisteiden ligandina.
Huoneenlämpötilassa syklo-oktatetraeeni on kullankeltaista nestettä. Yhdiste ei liukene veteen, mutta liukenee moniin orgaanisiin liuottimiin. Yhdisteen konformaatio on niin kutsuttu ammekonformaatio, jossa neljä renkaan atomeista ovat korkeammalla kuin neljä muuta. Yhdisteessä vuorottelevat yksinkertaiset ja kaksinkertaiset sidokset, joiden sidospituudet ovat 146,2 pm ja 133,4 pm. Syklo-oktatetraeeni reagoi tavanomaisen polyeenin tavoin additioreaktioilla. Syklo-oktatetraeenille on tyypillistä isomeroitua bisyklo[4.2.0]okta-2,4,7-trieeniksi. Aine voidaan hapettaa suberiinihapoksi tai tereftaalidialdehydiksi ja se reagoi veden kanssa elohopea(II)sulfaatin läsnä ollessa muodostaen fenyyliasetaldehydiä ja voidaan myös isomeroida styreeniksi. Vedyttämällä siitä voidaan pelkistää 1,5-syklo-oktadieeniä tai syklo-okteenia. Syklo-oktatetraeeni muodostaa organometalliyhdisteitä useiden siirtymämetallien sekä lantanoidien ja aktinoidien kanssa; esimerkiksi uranoseenia ja muita sandwich-rakenteisia yhdisteitä. Koordinoituminen voi tapahtua usealla eri tavalla ja syklo-oktatetraeenin haptisuus voi olla 2, 4, 6 tai 8.
Syklo-oktatetraeenia valmistetaan tyypillisimmin etyynistä Walter Reppen kehittämällä syklotetramerisaatioreaktiolla. Katalyyttinä käytetään nikkeliyhdisteitä kuten nikkelisyanidia.
Yhdistettä muodostuu myös, kun barreleeni altistetaan säteilylle eli fotolysoidaan. Välivaiheena muodostuu kvadrisyklaanin kaltainen molekyyli.
Syklo-oktatetraeenia käytetään lähtöaineena orgaanisen kemian synteeseissä esimerkiksi suberiinihapon ja organometalliyhdisteiden valmistuksessa.
Viljam Kolehmainen
Viljam (August William) Kolehmainen (30. joulukuuta 1887 Kuopio – 26. kesäkuuta 1967 Boynton Beach, Florida) oli amerikansuomalainen ammattilaisena kilpaillut kestävyysjuoksija ja valmentaja. Hänen veljiään olivat suomalaiset kestävyysjuoksijat Hannes Kolehmainen ja Tatu Kolehmainen.
Viljam Kolehmainen osallistui Suomessa asuessaan aluksi hiihtokilpailuihin ja juoksukilpailuihin hän osallistui ensimmäisen kerran vuonna 1907. Hän muutti vuonna 1910 Yhdysvaltoihin ja tutustui siellä amerikkalaisiin valmennusmenetelmiin välittäen niistä tietoa Suomessa asuneille veljilleen. Hänen valmentajanaan toimi Irish American Athletic Clubin Lawson Robertson joka oli Yhdysvaltain olympiajoukkueen valmentajana vuonna 1912.
Kolehmainen voitti 1 500 metrin juoksun Suomen-mestaruuden 1908 ajalla 4.32,8. Hän kilpaili ammattilaisurheilijana Yhdysvalloissa ja Skotlannissa. Hän juoksi maratonin maailmanennätysajan 2.29.39,2 20. lokakuuta 1912 Vailsburgissa Newarkissa ja vuonna 1911 Suomessa vieraillessaan hän juoksi Kuopion Väinölänniemellä 10 000 metrin ennätysajan 31.19,0, joka rikkoi Hannes Kolehmaisen Suomen ennätyksen lähes minuutilla. Koska Viljam Kolehmainen oli ammattilaisurheilija kumpaakaan ennätystä ei hyväksytty virallisiksi ennätysajoiksi. Kolehmaisen epävirallinen maratonennätys säilyi rikkoutumatta 13 vuoden ajan. Kolehmainen lopetti ammattilaisuransa ensimmäisen maailmansodan aikana ja hän hankki sitten elantonsa kirvesmiehenä. Vuonna 1928 hän osallistui vielä 40-vuotiaana Amerikan halkijuoksuun mutta joutui keskeyttämään kilpailun neljäntenä päivänä.
Viljam Kolehmainen toimi myös valmentajana valmentaen sekä amerikkalaisia että amerikansuomalaisia urheilijoita. Hänen valmennettaviinsa kuuluivat muun muassa Ville Ritola ja Juho Tuomikoski.
Palau kesäolympialaisissa 2016
Palau osallistui kesäolympialaisiin 2016. Sitä edusti viisi urheilijaa neljässä lajissa. Joukkueen lipunkantajana avajaisissa toimi painija Florian Skilang Temengil.
World Rally Championship (pelisarja)
World Rally Championship on rallin maailmanmestaruussarjaan sijoittuva ajopelisarja. Sarjan peleillä on ollut useita kehittäjiä. Sarjan ensimmäinen osa julkaistiin vuonna 2001.
Palestiina kesäolympialaisissa 2016
Palestiina osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi kestävyysjuoksija Mayada Al-Sayad. Kuuden hengen joukkue oli Palestiinan olympiahistorian suurin.
Aivusjärvi
Aivusjärvi on Pirkanmaalla Ikaalisissa ja Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Aivusjärvi on osa Liesijoen aluetta.
Järven pituus on 1,6 kilometriä, leveys 300 metriä ja sen pinta-ala on 40 hehtaaria. Se sijaitsee Ikaalisissa Aivusperällä Vuorijärven lounaispuolella. Siihen on kaivettu seitsemän metsä- tai suo-ojaa, joista kolme kulkevat pellon läpi. Eteläpäähän laskevat ojat tuovat tiheästi ojitettujen Isonevan ja sen itäpuolisen suon kuivatusvesiä. Järven oma laskuoja lähtee koillispään lahdenpohjukasta ja se laskee 300 metrin jälkeen Vuorijärven eteläpäähän. Järvessä on seitsemän saarta tai luotoa. Suurin saari on asuttu Isosaari, joka on 280 metriä pitkä ja 130 metriä leveä. Kolme muuta saarta ovat alle 70 metriä pitkät ja osittain kallioisia. Rantaviivan pituus on 5,1 kilometriä. Rannat laskeutuvat paikoin jyrkähkösti veteen ja ovat pääasiassa moreenimaata. Sekä etelä- että pohjoispäässä on peltomaata vesirajalle asti. Järven lähiympäristössä sijaitsee kolme maatilaa ja rantaan on rakennettu yli 20 vapaa-ajan asuntoa, joista kaksi sijaitsevat Isosaaressa. Niille johtaa tiet Vekaran ja Vahon yhdistävältä tieltä.
MotorStorm (pelisarja)
MotorStorm on Evolution Studiosin, Bigbig Studiosin ja Virtuosin kehittämä ajopelisarja. Sarjan ensimmäinen osa julkaistiin vuonna 2006.
Panama kesäolympialaisissa 2016
Panama osallistui kesäolympialaisiin 2016. Sitä edusti kymmenen urheilijaa seitsemässä lajissa. Joukkueen lipunkantajana avajaisissa toimi pikajuoksija Alonso Edward.
Mirela Demireva
Mirela Demireva (, s. 28. syyskuuta 1989 Sofia) on bulgarialainen korkeushypyn olympiamitalisti. 180 senttimetriä pitkä ja 58 kilogrammaa painava Demireva edustaa Atletik Sf - seuraa.
Demireva saavutti olympiahopeaa vuoden 2016 kesäolympialaisista Rio de Janeirosta sivuten omaa ennätystään 197. MM-kilpailuihin Demireva on osallistunut kolmesti. Hän sijoitti seitsemänneksi Lontoossa 2017 ja yhdeksänneksi vuonna 2015 Pekingissä. Birminghamin sisäratojen MM-kilpailuissa 2018 hän oli kuudes. Vuoden 2016 EM-kilpailuista Amsterdamista ja 2018 Berliinistä Demireva saavutti hopeaa. Helsingin EM-kilpailuissa 2012 hän oli kahdeksas ja EM-hallikilpailuissa 2013 seitsemäs.
Alle 20-vuotiaiden MM-kilpailuista Demirevalla on yksi hopea ja alle 20-vuotiaiden EM-kilpailuista yksi pronssi.
Ulkoradoilla
Sisäradoilla
MotorStorm: RC
MotorStorm: RC on Evolution Studiosin kehittämä ajopeli. Peli julkaistiin PlayStation 3 ja PlayStation Vitalle vuonna 2012.
Papua-Uusi-Guinea kesäolympialaisissa 2016
Papua-Uusi-Guinea osallistui kesäolympialaisiin 2016. Sitä edusti kahdeksan urheilijaa kuudessa lajissa. Joukkueen lipunkantajana avajaisissa toimi uimari Ryan Pini.
Naisten Ykköspesis-kausi 2016
Naisten Ykköspesis-kausi 2016 alkoi 14. toukokuuta 2016 ja kauden viimeinen ottelu pelattiin 21. elokuuta 2016.
Runkosarja pelataan kaksinkertaisena eli jokainen joukkue pelaa kerran kotona ja kerran vieraissa ottelun jokaista vastaan, otteluita kertyy jokaiselle joukkueelle 18. Runkosarjan voittaja nousee suoraan Superpesikseen seuraavaksi vuodeksi. Runkosarjan sijoille kaksi ja kolme sijoittuneet pelaavat paras viidestä systeemillä noususta Superpesikseen.
Kauden päätteeksi yksikään joukkue ei putoa sarjasta, koska sarjaa laajennetaan kahdella joukkueella seuraavaksi kaudeksi.
Aleksandr Lesun
Aleksandr Leonidovitš Lesun (, s. 1. heinäkuuta 1988 Barysau, Valko-Venäjän SNT) on valkovenäläis-venäläinen nykyaikaisen viisiottelun olympiavoittaja, maailmanmestari ja Euroopan-mestari. 185 senttimetriä pitkän ja 74 kilogrammaa painavan Lesunin valmentajana toimii Aleksei Haplanov.
Lesun saavutti olympiakultaa yksilökilpailusta vuoden 2016 kesäolympialaisista Rio de Janeirosta uusilla olympiaennätyspisteillä 1479. Vuoden 2012 kesäolympialaisissa Lontoossa hän sijoittui neljänneksi. MM-kilpailuista Lesun on saavuttanut neljä kultaa, seitsemän hopeaa ja yhden pronssin. EM-kilpailuista hänellä on neljä kultaa, yksi hopea ja yksi pronssi.
Lesun on syntynyt Valko-Venäjällä, mutta hän muutti vuonna 2009 Venäjälle ja sai maan kansalaisuuden ja edustusoikeuden.
Ankkurointivaikutus
Ankkurointivaikutus tai psykologinen ankkuri (engl. "Anchoring" tai "Focalism") on päätöksentekoon liittyvä kognitiivinen vinouma, joka johtaa siihen, että taloudellisten toimijat painottavat liikaa ensimmäistä heille tarjottavaa tietoa. "Ankkurin" ollessa paikallaan, myöhempien päätöksien tekeminen tarkoittaa liikkumista tämän mentaalisen "ankkurin" ympärillä. Esimerkiksi käytettyjen autojen kaupassa ensin tarjottu hinta asettaa usein normin seuraavien hintojen ehdotettaville tasoille.
Paraguay kesäolympialaisissa 2016
Paraguay osallistui kesäolympialaisiin 2016. Sitä edusti 11 urheilijaa seitsemässä lajissa. Joukkueen lipunkantajana avajaisissa toimi golfaaja Julieta Granada.
Palestiina kesäolympialaisissa 2012
Palestiina osallistui Lontoon olympialaisiin vuonna 2012 joukkueella, jota edusti viisi urheilijaa kolmesta eri lajista. Lipunkantajana avajaisissa toimi judoka Maher Abu Remeleh ja päättäjäisissä juoksija Woroud Sawalha. Mitaleita Palestiina ei saavuttanut.
Gayatri-mantra
Gayatri-mantra on vanhin ja voimakkain hindulaisuuden sanskritinkielisistä mantroista (mantran OM jälkeen). Gayatri-mantra koostuu Yajurvedasta peräisin olevasta alkusäkeestä "oṃ bhūr bhuvaḥ svaḥ" (devanagari: ॐ भूर्भुवस्वः) ja Rigvedan (gyatri-mittaisesta) säkeistöstä 3.62.10. Perinteen mukaan Gayatri-mantraa tulisi lausua usein ja antaumuksella niin kauan, että se vakiintuu mielen perustaksi. Jos henkilö onnistuu rakentamaan mielensä Gayatri-mantran päälle, on hänen elämänsä täynnä onnea ja iloa myös aivan tavallisen arjen sekä kyseiselle henkilölle määrätyn elämäntehtävän toteuttamisen keskellä.
Sana "Gayatri" tulee sanskritinkielen sanoista "Gayantam Triyate iti", joilla viitataan pyhän ihmisen pelastukseen sellaisista tilanteista, jotka voisivat johtaa hänen kuolevaisuuteensa. Toisin sanoen Gayatri-mantralla pyritään ikuiseen elämään sekä muistamaan Jumala ja luomistyö normaalin elämän aikana ja keskellä.
Mantran taustahahmo on jumalatar Gayatri, jota kutsutaan myös nimellä "Veda-Mata" eli "Veda-kirjojen äiti". Veda-kirjat ovat hindulaisia pyhiä kirjoja ja niihin kuuluvat "Rig", "Sama", "Yajur" sekä "Atharva".
Gayatri-mantra koostuu kolmesta kahdeksantavuisesta rivistä, joten yhteensä se noudattaa 24-tavuista runomittaa. Tämän vuoksi tällaista runomittaa (tripadi) sanotaan Gayatri-mitaksi.
Lausuntaohjeita on sivulla sanskrit.
Runollisempi käännös kolmesta viimeisestä säkeestä:
Franziska Weber
Franziska Weber (s. 24. toukokuuta 1989 Potsdam) on saksalainen meloja ja olympiavoittaja. Weber voitti olympiakultaa Lontoon olympialaisissa kajakkikaksikon 500 metrin kilpailuissa. Hän oli myös mukana Lontoossa kajakkinelikon Saksan joukkueessa, joka voitti hopeaa. Neljä vuotta myöhemmin Rio de Janeirossa Weber sijoittui kajakkikaksikon 500 metrin kilpailuissa toiseksi. Hän saavutti myös myös toisen olympiahopean Rio de Janeirossa kajakkinelikon 500 metrin kilpailussa.
Triathlon kesäolympialaisissa 2016 – naisten kilpailu
Naisten triathlon Rio de Janeiron olympialaisissa kilpailtiin 20. elokuuta. Lähtö tapahtui Forte de Copacabanalta. Kilpailuun osallistui 55 urheilijaa, joista 50 pääsi maaliin. Kilpailun voitti yhdysvaltalainen Gwen Jorgensen ennen sveitsiläistä Nicola Spirig Hugia ja brittiläistä Vicky Hollandia.
Ruanda kesäolympialaisissa 2016
Ruanda osallistui kesäolympialaisiin 2016. Sitä edusti seitsemän urheilijaa kolmessa lajissa. Joukkueen lipunkantajana avajaisissa toimi maantiepyöräilijä Adrien Niyonshuti.
Yhdystie 3200
Yhdystie 3200 on Padasjoen Auttoisten kylästä Pälkäneen Rautajärvelle johtava tie. Ennen vuoden 1996 tienumerouudistusta se tunnettiin seututienä 320.
Yhdystie 3200 alkaa Auttoisista kantatie 53:n risteyksestä, kulkee läpi Padasjoen Vesijaon kylän Vesijaonraittina, edelleen läpi Palsan ja Porasan kylien Pälkäneen Kyynäröön ja päättyy Rautajärvellä seututiehen 322.
Sofja Velikaja
Sofja Velikaja (, s. 8. kesäkuuta 1985 Alma-Ata, Kazahstanin SNT) on venäläinen säilämiekkailija ja olympiavoittaja. Velikaja oli mukana ensimmäisen kerran olympialaisissa Pekingissä, jossa hän sijoittui lopulta neljänneksi säilän yksilökilpailussa. Joukkuekilpailussa hän oli Venäjän joukkueessa, joka jäi viidenneksi. Neljä vuotta myöhemmin Lontoossa Velikaja sijoittui säilän yksilökilpailussa toiseksi häviten loppuottelussa Kim Ji-yeonille. Rio de Janeirossa hän voitti ensimmäisen olympiakultansa, kun Venäjän joukkue voitti säilän joukkuekilpailun. Henkilökohtaisessa kilpailussa hän oli toisena häviten loppuottelussa venäläiselle Jana Jegorjanille. Velikajalla on myös useita maailman- ja Euroopan-mestaruuksia sekä yksilö- että joukkuekilpailuista. Yksilökilpailuista hänellä on kaksi maailmanmestaruutta. Hän miekkailee oikealta puolelta.
Saint Kitts ja Nevis kesäolympialaisissa 2016
Saint Kitts ja Nevis osallistui kesäolympialaisiin 2016. Sitä edusti seitsemän urheilijaa, kaikki pikajuoksussa. Joukkueen lipunkantajana avajaisissa toimi Antoine Adams.
Teit meistä kauniin (elokuva)
Teit meistä kauniin on vuonna 2016 ensi-iltansa saanut Jussi-palkittu draamaelokuva, jonka on ohjannut Tuukka Temonen. Niisku Haapalan käsikirjoittama elokuva kertoo Apulanta-yhtyeen alkuajoista. Elokuvan pääosissa näyttelevät Tatu Sinisalo, Iiro Panula, Teppo Manner, Roope Salminen ja Mimosa Willamo.
"Teit meistä kauniin" ensi-ilta oli 7. syyskuuta 2016. Elokuva julkaistiin DVD:lle 2. joulukuuta 2016.
Tuukka Temonen soitti bassoa Apulanta-yhtyeessä vuoteen 2005 asti, jolloin hän erosi yhtyeestä ajauduttuaan taiteellisiin erimielisyyksiin laulaja-kitaristi Toni Wirtasen kanssa. Erottuaan yhtyeestä Temonen jätti musiikin ja siirtyi kokonaan elokuva- ja tv-alalle. (Jo Apulanta-aikoinaan hän oli ohjannut yhtyeelle musiikkivideoita.) Ajatus Apulanta-yhtyettä käsittelevästä elokuvasta syntyi, kun toimittaja Ari Väntänen koosti yhtyeen historiasta kirjaa, "Apulanta – Kaikki yhdestä pahasta" (2014), ja yhtyeen historiaa haastattelussa muistellessaan Temonen alkoi jäsennellä tarinaa elokuvamuotoon. Hän päätti keskittyä yhtyeen alkuaikoihin, joiden aikana yhtye ei vielä noudatellut tyypillisiä rock-kliseitä ja jotka olivat edelleen kaikille paitsi "tosifaneille" tuntemattomia.
Elokuvan näyttelijöiden etsinnässä hyödynnettiin Googlen kuvahakua: ”Jos pitää etsiä Toni Wirtasen näköistä näyttelijää, niin ei sitä voi tehdä muuten kuin Googlen kuvahaulla. ... Sitten vain toivottiin, että kaveri osaa myös näytellä”, perusteli ohjaaja Tuukka Temonen.
Elokuvalla oli tuotantonsa aikana rahoitusvaikeuksia ja Temonen perheineen joutui rahoittamaan sen itse. Temosen omistaman yrityksen varallisuus sijoitettiin kokonaan elokuvaan ja loppuosa kustannettiin lainarahalla. Panttina lainoille olivat muun muassa osa Temosen kodista Iitissä, Temosen äidin asunto ja Temosen omistaman yrityksen kiinteistö. Elokuva sai Elokuvasäätiön tukea, mutta Temosen mukaan 15 000 euron kehittämistuki saatiin vasta kun kuvausaikataulut, paikat ja näyttelijävalinnat oli jo tehty. Lopulta vuoden 2016 alussa elokuvalle myönnettiin 300 000 euroa Elokuvasäätiön tukea, joka Temosen mukaan poisti hänen henkilökohtaisen taloudellisen riskinsä. ”Mä sanoin säätiölle ja tv-kanaville, että teen elokuvan teistä riippumatta. Ja sitten kun se on valmis ja se on hyvä ja ihmiset tykkää siitä, teitä harmittaa, että ette lähteneet mukaan”, Temonen kertoi "Soundin" haastattelussa.
Olha H’arlan
Olha H’arlan eli kansainvälisesti Olga Kharlan (, s. 4. syyskuuta 1990, Mykolajiv) on ukrainalainen säilämiekkailija ja olympiavoittaja. H’arlanin ensimmäiset olympialaiset olivat Pekingin olympialaiset 2008, jossa hän saavutti joukkuekilpailun kultaa. Yksilökilpailussa hän jäi Pekingissä toiselle kierrokselle. Lontoossa 2012 H’arlan saavutti yksilökilpailussa pronssia. Rio de Janeirossa hän voitti Ukrainan joukkueen kanssa säilän olympiahopeaa. Yksilökilpailussa hän uusi Lontoon olympiapronssinsa. H’arlanilla on myös kolme henkilökohtaista maailmanmestaruutta (2013, 2014 ja 2017) sekä kaksi joukkuemaailmanmestaruutta (2009 ja 2013). Hän ottelee oikealta puolelta.
Saint Lucia kesäolympialaisissa 2016
Saint Lucia osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi korkeushyppääjä Levern Spencer. Hän oli korkeushyppyfinaalin kuudes, mikä on Saint Lucian kaikkien aikojen paras olympiakisasijoitus.
Saint Vincent ja Grenadiinit kesäolympialaisissa 2016
Saint Vincent ja Grenadiinit osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi pikajuoksija Kineke Alexander.
São Tomé ja Príncipe kesäolympialaisissa 2016
São Tomé ja Príncipe osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi ratameloja Buly Triste.
Saudi-Arabia kesäolympialaisissa 2016
Saudi-Arabia osallistui kesäolympialaisiin 2016. Sitä edusti 11 urheilijaa viidessä lajissa. Joukkueen lipunkantajana avajaisissa toimi judoka Sulaiman Hamad.
Judoka Joud Fahmyn ympärille syntyi kohu, kun hänen väitettiin luovuttaneen alkukierroksen ottelunsa, jotta hän olisi välttynyt kilpailemasta israelilaista vastaan seuraavalla kierroksella. Saudi-Arabian delegaation mukaan Fahmy luovutti ottelun loukkaannuttuaan harjoitellessaan.
Tervalampi (Ylöjärvi)
Tervalampi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Tervalampi on osa Liesijoen aluetta.
Lammen pituus on 350 metriä, leveys 100 metriä ja sen pinta-ala on 1,9 hehtaaria. Se sijaitsee Vuorijärven eteläpuolella Tantereenmaassa kahden mäen välisellä suolla. Lampeen laskee etelästä tuleva luontainen oja, joka on Vääräjärven laskuoja. Lammen pohjoispäähän on kaivettu kaksi suo-ojaa, joita myöten vesi purkautuu Siltanevan kautta Vuorijärveen. Rantaviivan pituus on 750 metriä. Lammen kaakkoispuolella sijaitsee Tervalammen maatila, jonka peltoja sijaitsee lampeen laskevilla rinteillä. Lammen rannoilla ei ole vapaa-ajan asuntoja. Maatilan kautta kulkee Vekaran ja Vahon yhdistävä tie.
Seychellit kesäolympialaisissa 2016
Seychellit osallistui kesäolympialaisiin 2016. Sitä edusti kymmenen urheilijaa kuudessa lajissa. Joukkueen lipunkantajana avajaisissa toimi purjehtija Rodney Govinden.
Vääräjärvi (Ylöjärvi, Vekara)
Vääräjärvi on Pirkanmaalla Ylöjärvellä Vekarassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vääräjärvi on osa Liesijoen aluetta.
Järven pituus on 700 metriä, leveys 150 metriä ja sen pinta-ala on 5,2 hehtaaria. Se sijaitsee Vekaran kylän luoteispuolella Isonmäenvuoren ja Tervalammen välisellä alueella. Järven ympäristössä vuorottelevat suot ja kallioiset mäet, jotka pakottavat järvelle sen mutkikkaan ja kapean muodon. Järvellä on seitsemän ojaa. Järven eteläosaan laskee lännestä Pikkulammen 70 metriä pitkä laskuoja. Järven eteläpäähän laskee pienten Perälammin ja Lakkilammen vedet. Järven oma laskuoja lähtee aivan pohjoispäästä ja laskee 450 metrin jälkeen Tervalampeen. Rantaviivan pituus on 1,9 kilometriä. Järvi on autio, vaikka sen pohjoispään lähellä onkin Tervalammin maatilan peltoja.
Nikon Grilli
Niko Grilli on 4. kesäkuuta 2012 MTV3-kanavalla alkanut chat-ohjelma, jota juonsi Niko Saarinen.
Sierra Leone kesäolympialaisissa 2016
Sierra Leone osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi purjehtija Bunturabie Jalloh.
Kamerakynän pedagogiikka
Kamerakynän pedagogiikka on yksinkertainen tapa käyttää videokuvaamista oppimisen välineenä eri oppiaineissa. Työskentely koostuu videokuvaustehtävistä, joiden tarkoitus on tuottaa ajattelua, toimintaa ja vuorovaikutusta, sekä katselutehtävistä, joissa kuvattuja videoita tarkastellaan yhdessä. Tehtävissä kamera on oppilaan havainnoinnin, ajattelun ja ilmaisun apuväline. Kamerana käytetään yleensä älypuhelimia ja muita mobiililaitteita.
Kamerakynätyöskentelylle ominaisia piirteitä ovat oppilaan aktiivinen rooli ja oppimisen yhteistoiminnallisuus. Opettajat kertovat kuvaustehtävien edistävän mm. tarkkaavaisuutta, toiminnanohjausta ja vuorovaikutusta.
Kamerakynän pedagogiikka on suomalainen innovaatio. Sitä ovat kehittäneet mm. Ismo Kiesiläinen, Tommi Nevala, Jukka Haveri ja Pasi Ylirisku. Pedagogiikan elokuvateoreettinen ajattelu nojaa mm. Jean-Luc Godardin, Robert Bressonin, Jean Epsteinin ja Dziga Vertovin elokuvateorioihin. Pedagogiikan nimi on peräisin ranskalaisen elokuvaohjaajan Alexandre Astrucin esseestä "Kamerakynä" vuodelta 1948. Esseessä Astruc vertaa elokuvantekijää kirjailijaan, joka kynän sijaan käyttää kameraa ajattelunsa ilmaisun välineenä.
Salomonsaaret kesäolympialaisissa 2016
Salomonsaaret osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi painonnostaja Jenly Tegu Wini.
Somalia kesäolympialaisissa 2016
Somalia osallistui kesäolympialaisiin 2016. Sitä edusti kaksi urheilijaa, molemmat yleisurheilussa. Joukkueen lipunkantajana avajaisissa toimi kestävyysjuoksija Mohamed Daud Mohamed.
Jussi Puhakka
Jussi Puhakka (s. 29. lokakuuta 1976) on suomalainen näyttelijä. Hän valmistui Teatterikorkeakoulusta teatteritaiteen maisteriksi vuonna 1999. Puhakka on näytellyt muun muassa Kansallisteatterissa, Lahden kaupunginteatterissa, Helsingin kaupunginteatterissa sekä Joensuun kaupunginteatterissa. Lisäksi hän on esiintynyt muun muassa televisiosarjoissa "Salatut elämät", "Luojan kiitos!", "Ex-onnelliset", "Klikkaa mua" ja "Piru ja peijooni", sekä elokuvissa "21 tapaa pilata avioliitto", "Poika ja ilves" ja "Ganes".
Melonta kesäolympialaisissa 2016 – naisten 500 metrin kajakkikaksikko
Naisten 500 metrin kajakkikaksikko Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voittivat unkarilaiset Gabriella Szabó ja Danuta Kozák. Toiseksi sijoittuivat saksalaiset Franziska Weber ja Tina Dietze ja kolmanneksi puolalaiset Karolina Naja ja Beata Mikołajczyk.
Melonta kesäolympialaisissa 2016 – naisten 500 metrin kajakkiyksikkö
Naisten 500 metrin kajakkiyksikkö Rio de Janeiron olympialaisissa 2016 käytiin 17. – 18. elokuuta Lagoa Rodrigo de Freitaksessa. Kilpailun voitti unkarilainen Danuta Kozák. Toiseksi sijoittui tanskalainen Emma Jørgensen ja kolmanneksi uusiseelantilainen Lisa Carrington.
Melonta kesäolympialaisissa 2016 – naisten 200 metrin kajakkiyksikkö
Naisten 200 metrin kajakkiyksikkö Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voitti uusiseelantilainen Lisa Carrington. Toiseksi sijoittui puolalainen Marta Walczykiewicz ja kolmanneksi azerbaidžanilainen Inna Osypenko-Radomska.
Melonta kesäolympialaisissa 2016 – miesten 1 000 metrin kanadalaiskaksikko
Miesten 1 000 metrin kanadalaiskaksikko Rio de Janeiron olympialaisissa 2016 käytiin 19. – 20. elokuuta Lagoa Rodrigo de Freitaksessa. Kilpailun voittivat saksalaiset Sebastian Brendel ja Jan Vandrey. Toiseksi sijoittuivat brasilialaiset Erlon Silva ja Isaquias Queiroz ja kolmanneksi ukrainalaiset Dmytro Ianchuk ja Taras Mishchuk.
Melonta kesäolympialaisissa 2016 – miesten 1 000 metrin kanadalaisyksikkö
Miesten 1 000 metrin kanadalaisyksikkö Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voitti saksalainen Sebastian Brendel. Toiseksi sijoittui brasilialainen Isaquias Queiroz ja kolmanneksi venäläinen Ilia Shtokalov. Alun perin kolmanneksi sijoittui moldovalainen Serghei Tarnovschi, mutta hän kärysi dopingista.
Melonta kesäolympialaisissa 2016 – miesten 1 000 metrin kajakkikaksikko
Miesten 1 000 metrin kajakkikaksikko Rio de Janeiron olympialaisissa 2016 käytiin 17. – 18. elokuuta Lagoa Rodrigo de Freitaksessa. Kilpailun voittivat saksalaiset Max Rendschmidt ja Marcus Gross . Toiseksi sijoittuivat serbialaiset Marko Tomićević ja Milenko Zorić ja kolmanneksi australialaiset Ken Wallace ja Lachlan Tame.
Melonta kesäolympialaisissa 2016 – miesten 200 metrin kajakkikaksikko
Miesten 200 metrin kajakkikaksikko Rio de Janeiron olympialaisissa 2016 käytiin 17. – 18. elokuuta Lagoa Rodrigo de Freitaksessa. Kilpailun voittivat espanjalaiset Saúl Craviotto ja Cristian Toro. Toiseksi sijoittuivat brittiläiset Liam Heath ja Jon Schofield ja kolmanneksi liettualaiset Aurimas Lankas ja Edvinas Ramanauskas.
Melonta kesäolympialaisissa 2016 – miesten 200 metrin kajakkiyksikkö
Miesten 200 metrin kajakkiyksikkö Rio de Janeiron olympialaisissa 2016 käytiin 19. – 20. elokuuta Lagoa Rodrigo de Freitaksessa. Kilpailun voitti brittiläinen Liam Heath. Toiseksi sijoittui Ranskan Maxime Beaumont. Olympiapronssi jaettiin kahden urheilijan kesken: pronssia saivat espanjalainen Saúl Craviotto ja saksalainen Ronald Rauhe.
Melonta kesäolympialaisissa 2016 – miesten 200 metrin kanadalaisyksikkö
Miesten kanadalaisyksikkö 200 m Rio de Janeiron olympialaisissa 2016 käytiin 17. – 18. elokuuta Lagoa Rodrigo de Freitaksessa. Kilpailun voitti ukrainalainen Juri Tšeban. Toiseksi sijoittui azerbaidžanilainen Valentin Demyanenko ja kolmanneksi brasilialainen Isaquias Queiroz.
Melonta kesäolympialaisissa 2016 – miesten 1 000 metrin kajakkiyksikkö
Miesten 1 000 metrin kajakkiyksikkö Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voitti espanjalainen Marcus Walz. Toiseksi sijoittui tšekkiläinen Josef Dostál ja kolmanneksi venäläinen Roman Anoshkin.
Etelä-Sudan kesäolympialaisissa 2016
Etelä-Sudan osallistui kesäolympialaisiin 2016. Sitä edusti kolme urheilijaa, kaikki yleisurheilussa. Joukkueen lipunkantajana avajaisissa toimi kestävyysjuoksija Guor Marial. Kyseessä oli maan ensimmäinen osallistuminen olympialaisiin.
Loredana Dinu
Loredana Dinu (s. 2. huhtikuuta 1984 Craiova) on romanialainen kalpamiekkailija ja olympiavoittaja. Hän saavutti Rio de Janeiron olympialaisissa kalvan joukkuekultaa Romanian joukkueessa. Dinulla on myös kaksi joukkuemaailmanmestaruutta. Hän edustaa CS Dinamo Bukarestia.
Simona Gherman
Simona Gherman (12. huhtikuuta 1985, Bukarest) on romanialainen kalpamiekkailija ja olympiavoittaja. Hän saavutti Rio de Janeiron olympialaisissa kalvan joukkuekultaa Romanian joukkueessa. Ghermanilla on myös kaksi joukkuemaailmanmestaruutta. Hän edustaa CSA Steaua Bukarestia.
Simona Pop
Simona Pop (25. joulukuuta 1988, Satu Mare) on romanialainen kalpamiekkailija ja olympiavoittaja. Hän saavutti Rio de Janeiron olympialaisissa kalvan joukkuekultaa Romanian joukkueessa. Pop on voittanut joukkuekilpailuissa sekä maailmanmestaruus että Euroopan-mestaruusmitaleja. Hänellä on yksi henkilökohtainen Euroopan-mestaruuspronssi vuodelta 2015. Pop edustaa CSA Steaua Bukarestia.
Ana Maria Popescu
Ana Maria Popescu (ent. Brânză, s. 26. marraskuuta 1984) on romanialainen kalpamiekkailija ja olympiavoittaja. Hän saavutti Rio de Janeiron olympialaisissa kalvan joukkuekultaa Romanian joukkueessa. Pekingin olympialaisissa Popescu saavutti yksilökilpailussa olympiahopeaa. Hänellä on kaksi joukkuemaailmanmestaruutta sekä kaksi henkilökohtaista maailmanmestaruuspronssia. Popescu on voittanut useita Euroopan-meastaruuksia. Hän edustaa CSA Steaua Bukarestia.
Pyöräily kesäolympialaisissa 2016 – miesten keirin
Vuoden 2016 kesäolympialaisten pyöräilyn miesten keirin käytiin 18. elokuuta 2016 Rio de Janeiron olympiavelodromilla. Kilpailun voitti Yhdistyneen kuningaskunnan Jason Kenny, toiseksi ajoi Alankomaiden Matthijs Büchli ja kolmanneksi Malesian Azizulhasni Awang.
Jekaterina Djatšenko
Jekaterina Vladimirovna Djatšenko (, s. 31. elokuuta 1987 Pietari) on venäläinen säilämiekkailija ja olympiavoittaja. Djatšenko saavutti olympiakultaa säilän joukkuekilpailussa Rio de Janeiron olympialaisissa. Djatšenkolla on henkilökohtaisista kilpailuista yksi maailmanmestaruushopea ja yksi -pronssi. Joukkue maailmanmestaruuksia hän on voittanut kaksi. Hänellä on useita Euroopan-mestaruuksia.
Julija Gavrilova
Julija Gavrilova (, s. 20. heinäkuuta 1989 Novosibirsk) on venäläinen säilämiekkailija ja olympiavoittaja. Gavrilova saavutti olympiakultaa säilän joukkuekilpailussa Rio de Janeiron olympialaisissa. Gavrilovalla on useita joukkuemaailmanmestaruuksia. Hän on ollut MM-kilpailuissa yksilökilpailussa parhaimmillaan kolmas vuonna 2011. Hänellä on myös useita Euroopan-mestaruuksia.